ตื่นเช้ามารู้ปวดหัว แล้วก็อยากอ้วก เป็นบ่อยค่ะ อยากทราบว่าเกิดจากสาเหตุอะไร ปกติทำงานกะดึก นอนอีกทีก็ 9-10โมงเช้า วันหยุดก็นอนเร็วหน่อยแล้วก็ตื่นเช้า แต่ตื่นมาทีไรเป็นแบบนี้ทุกทีเลยค่ะ เกิดจากอะไรได้บ้างคะ
สวัสดีค่ะ อาการปวดศีรษะ รู้สึกอยากอาเจียนนั้น อาจมีสาเหตุมาจาก ภาวะน้ำในหูไม่เท่ากัน มีหินปูนเกาะในหูชั้นใน อาจจะคลื่นไส้ เวียนศีรษะเป็นหลักไม่ได้ปวดมากนัก หากปวดหัวเด่นอาจนึกถึงภาวะปวดหัวไมเกรนได้ด้วย โดยอาการมักปวดมากข้างเดียว มีคลื่นไส้ อาเจียน ตาพร่าได้ หรือปวดจากสาเหตุในสมอง เช่น มีเนื้องอกในระบบประสาท มีเลือดออกในสมองที่เกิดตามหลังการเกิดอุบัติเหตุที่สมอง เป็นต้นในเบื้องต้นพักผ่อนให้เพียงพอ หลีกเลี่ยงปัจจัยกระตุ้นที่ทำให้มีอาการ ไม่เปลี่ยนท่าเร็วๆ รับประทานยาแก้เวียนศีรษะ แก้คลื่นไส้ อาเจียน หรือยาแก้ปวดได้ควรสังเกตอาการ หากกินยาหรือพักผ่อนเต็มที่แล้วอาการไม่ทุเลา ปวดมากตอนเช้า มีอาเจียนพุ่ง การมองเห็นผิดปกติด้วย ควรรีบไปพบแพทย์